Aprovació de les actes anteriors (annexes).
Proposta de Dictamen 1/2016 relatiu a la consulta general sobre l'accessibilitat a la informació continguda a projectes tècnics i a expedients d'atorgament de llicències i o de contractació.
La presidenta obre la sessió, pregunta si tots els membres han pogut consultar l'acta de la sessió anterior, corresponent al Ple del dia 13 d'abril de 2016 que estat prèviament distribuïda als membres de la Comissió.
La presidenta demana si hi ha propostes d'esmenes a introduir al text de la propostes d'acta.
Es dóna compte de l'estat d'execució de les resolucions de la GAIP, en concret de la finalització del termini per executar les resolucions relatives a les reclamacions 7/2016 i 4/2016.
Proposta de Dictamen 1/2016 relatiu a la consulta general sobre l'accessibilitat a la informació continguda a projectes tècnics i a expedients d'atorgament de llicències i o de contractació
El vocal de la Comissió, senyor Josep Mir, ponent de la proposta de dictamen exposa els principals elements introduïts en el text que es presenta a segona lectura del Ple, a proposta del vicepresident, el senyor Oriol Mir.
La presidenta de la Comissió, la senyora Elisabet Samarra formula esmenes al text proposat que són objecte d'anàlisi per la resta de membres del Ple.
Es debaten aspectes relacionats amb l'abast de la consulta i del dictamen, la incidència dels diferents límits en la tipologia de la informació analitzada i sobre l'anàlisi de temes relacionats amb l'objecte de la consulta, elements que queden pendents de nova anàlisi.
La presidenta de la Comissió, la senyora Elisabet Samarra, exposa el desenvolupament de la reunió de treball amb els representants autonòmics en matèria de transparència al Consejo de Transparencia y Buen Gobierno de Madrid, que va tenir lloc el 14 d'abril de 2016 a Madrid, en la qual hi va assistir els màxims representants dels òrgans de control i garantia de la transparència i l'accés a la informació pública actualment en funcionament.
La reunió tenia per objectiu presentar els treballs de definició i aplicació d'una metodologia per a l'avaluació del grau d'implantació de la transparència, a partir del seguiment de l'aplicació les lleis de transparència, accés a la informació pública i bon govern, tant l'estatal com les diverses lleis autonòmiques.
Es tracta d'un encàrrec fet pel Consejo a l'Agència Estatal d'Avaluació de les Polítiques Públiques i Qualitat dels Serveis (AEVAL) relatiu a l'avaluació en matèria de publicitat activa.
L'avaluació del grau de compliment i aplicació de la normativa legal en matèria de dret d'accés a la informació el Consejo té previst iniciar-la l'any vinent.
Així mateix, la presidenta informa de la reunió que va tenir lloc el dia 19 d'abril amb el secretari general del Departament d'Afers i Relacions Institucionals i Exteriors i Transparència sobre el suport del Departament a la Comissió i en relació amb la tramitació del Decret pel qual s'aprova el Reglament de la GAIP.
A continuació, es debat sobre el contingut de tres consultes rebudes a la Comissió de l'Ajuntament de Cubelles, d'una persona particular i de l'Institut Català de les Empreses Culturals a fi que es pugui resoldre des de la Secretaria Tècnica.
En darrer terme, la presidenta de la Comissió assenyala la necessitat d'impulsar l'elaboració de la Memòria d'activitats de la Comissió relativa al primer any de funcionament, a fi que pugui ser presentada properament al Parlament i al Síndic de Greuges, de conformitat amb les previsions de la Llei i la necessitat de disposar de la versió del web de la GAIP en castellà per poder fer una major difusió de les funcions i actuacions que es duen a terme.